PANEVĖŽIO MIESTO SAVIVALDYBĖS TARYBA

SPRENDIMAS

DĖL SAVIVALDYBĖS APLINKOSAUGOS ŠVIETIMO PROJEKTŲ RENGIMO, FINANSAVIMO IR KONTROLĖS TAISYKLIŲ PATVIRTINIMO, SAVIVALDYBĖS TARYBOS 2014 M. SPALIO 23 D. SPRENDIMO NR. 1-299 1 PUNKTO IR 2015 M. KOVO 26 D. SPRENDIMO NR. 1-76 PRIPAŽINIMO NETEKUSIAIS GALIOS

2016 m. spalio 26 d. Nr. 1-328

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsniu, Lietuvos Respublikos biudžeto sandaros įstatymo 27 straipsnio 3 dalimi, Panevėžio miesto savivaldybės tarybos 2015 m. lapkričio 26 d. sprendimu Nr. 1-296 „Dėl Panevėžio miesto savivaldybės administracijos didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus ir struktūros patvirtinimo, Savivaldybės tarybos 2015 m. rugpjūčio 27 d. sprendimo Nr. 1-225 2 punkto ir 2007 m. birželio 28 d. sprendimo Nr. 1-5-13 pripažinimo netekusiais galios“ ir 2016 m. kovo 29 d. sprendimu Nr. 1-82 „Dėl Savivaldybės tarybos 2015 m. lapkričio 26 d. sprendimo Nr. 1-296 5 punkto pakeitimo“, Panevėžio miesto savivaldybės taryba n u s p r e n d ž i a:

1. Patvirtinti Panevėžio miesto savivaldybės aplinkosaugos švietimo projektų rengimo, finansavimo ir kontrolės taisykles (pridedama).

2. Pripažinti netekusiais galios Panevėžio miesto savivaldybės tarybos sprendimus:

2.1. 2014 m. spalio 23 d. sprendimo Nr. 1-299 „Dėl Savivaldybės aplinkosaugos švietimo projektų rengimo, finansavimo ir kontrolės taisyklių, paraiškos dalyvauti aplinkosaugos švietimo projektų finansavimo konkurse, aplinkosaugos švietimo projekto įgyvendinimo ataskaitos, projekto vertinimo anketos formų patvirtinimo ir Savivaldybės tarybos 2011 m. rugsėjo 29 d. sprendimo Nr. 1-9-10, 2013 m. gruodžio 19 d. sprendimo Nr. 1-436 pripažinimo netekusiais galios“ 1 punktą;

2.2. 2015 m. kovo 26 d. sprendimą Nr. 1-76 „Dėl Savivaldybės aplinkosaugos švietimo projektų rengimo, finansavimo ir kontrolės taisyklių, patvirtintų Savivaldybės tarybos 2014 m. spalio 23 d. sprendimu Nr. 1-299, pakeitimo“.

Savivaldybės meras	Rytis Mykolas Račkauskas

PATVIRTINTA

Panevėžio miesto savivaldybės tarybos

2016 m. spalio 26 d. sprendimu Nr. 1-328

PANEVĖŽIO MIESTO SAVIVALDYBĖS APLINKOSAUGOS ŠVIETIMO PROJEKTŲ RENGIMO, FINANSAVIMO IR KONTROLĖS TAISYKLĖS

I SKYRIUS

BENDROSIOS NUOSTATOS

1. Panevėžio miesto savivaldybės aplinkosaugos švietimo projektų rengimo, finansavimo ir kontrolės taisyklės (toliau – Taisyklės) nustato aplinkosaugos švietimo projektų tikslus, paraiškų teikimo tvarką, vertinimą, atranką, finansavimą ir atsiskaitymą už projekto įgyvendinimą, skirtų lėšų panaudojimą.

2. Aplinkosaugos švietimo projektas (toliau – Projektas) – tai dokumentas, apibrėžiantis būdus ir priemones savivaldybės aplinkosaugos politikos prioritetams, tikslams ir uždaviniams įgyvendinti. Projektai atrenkami konkurso būdu. Atrinktieji Projektai yra Panevėžio miesto savivaldybės aplinkos apsaugos rėmimo specialiosios programos sudedamoji dalis.

3. Projektų finansavimo tikslai:

3.1. perteikti ekologijos ir aplinkosaugos žinias, įgūdžius vaikams ikimokyklinio ugdymo įstaigose, mokiniams bendrojo ugdymo mokyklose, formuoti palankų aplinkai gyvenimo būdą ir aplinkosaugos vertybių nuostatas;

3.2. plėsti ir gilinti vaikų ir mokinių žinias apie gamtą formaliojo ir neformaliojo švietimo įstaigose, mokyklų būreliuose, klubuose, suteikti praktinės veiklos įgūdžių gyvenamajai aplinkai pažinti, ugdyti aplinkosauginį mąstymą, formuoti aplinkai palankų elgesį kasdieniame gyvenime;

3.3. kelti visuomenės aplinkosauginę kultūrą, formuoti vaikų, jaunimo ir suaugusiųjų nevartotojišką, globėjišką požiūrį į aplinką, skatinti visuomenės dalyvavimą sprendžiant aplinkosaugos ir darnaus vystymosi uždavinius, inicijuoti įvairių institucijų, piliečių ir tarptautinį bendradarbiavimą visuomenės aplinkosaugos švietimo srityje švietimo įstaigose, visuomeninėse organizacijose, viešosiose ir kitose įstaigose bei organizacijose.

II SKYRIUS

FINANSUOJAMOS VEIKLOS IR VERTINIMO KRITERIJAI

4. Finansuojami Projektai, kurie:

4.1. skirti Panevėžio miesto visuomenei ir jos tikslinėms grupėms;

4.2. supažindina su Lietuvos Respublikos ir Panevėžio miesto aplinkos apsaugos politika: oro, vandens, dirvožemio taršos prevencijos ir mažinimo, aplinkos stebėsenos, biologinės įvairovės ir kraštovaizdžio išsaugojimo, atliekų tvarkymo ir kitomis aplinkos apsaugos valdymo sritimis, klimato kaita.

5. Remiamas visuomenės ir jos tikslinių grupių (švietimo įstaigos, neformaliojo ugdymo įstaigos, nevyriausybinės organizacijos, bendruomenės ir pan.) švietimas ir mokymas aplinkosaugos temomis (seminarai, konferencijos, mokymai ir kita). Finansuojamas tik mokymo medžiagos parengimas, spausdinimas, patalpų ir (ar) mokymo įrangos nuoma, lektorių ir (ar) transporto paslaugos:

5.1. aplinkosauginių akcijų, renginių, talkų, parodų, edukacinių veiklų miesto žaliosiose teritorijose (edukacinėse erdvėse) organizavimas;

5.2. knygų, plakatų, lankstinukų, skrajučių ir spaudinių (laikraščių ir žurnalų) aplinkosaugos tema spausdinimas (leidyba);

5.3. visuomenės informavimas aplinkosaugos klausimais per visuomenės informavimo priemones (spauda, radijas, televizija, internetas, reklamos stendai, švieslentės ir pan.);

5.4. filmų ir (ar) reklaminių filmukų kūrimas;

5.5. remiamos tik dokumentais pagrįstos transporto išlaidos (ne daugiau kaip 15 proc. nuo skiriamos sumos), su paslaugų teikėjais sudarytos paslaugų, autorinės ar kitos sutartys, vertimo, kopijavimo, leidybos ir pristatymo visuomenei išlaidos.

6. Netinkamomis laikomos Projektų išlaidos, skirtos:

6.1. patalpų rekonstrukcijai, remontui, statiniams statyti ir ilgalaikiam turtui įsigyti;

6.2. Projekto paruošiamajam etapui (paraiškos rašymas, narių sąrašų sudarymas ir pan.);

6.3. atlyginimams ar komandiruotpinigiams išmokėti;

6.4. paraiškos teikėjo įsiskolinimams padengti;

6.5. dienpinigiams išmokėti, maisto produktams įsigyti, transportui drausti, savanoriams skatinti ir kitiems su Projekto įgyvendinimu nesusijusiems darbams, paslaugoms, prekėms.

III SKYRIUS

PROJEKTŲ PATEIKIMAS,VERTINIMAS IR ATRANKA

7. Projektų atranką organizuoja Savivaldybės administracijos Miesto infrastruktūros skyrius.

8. Projektų konkursas kiekvienais metais, ne vėliau kaip iki lapkričio 15 d., skelbiamas viešai vietinėse informavimo priemonėse, Panevėžio miesto savivaldybės interneto svetainėje (www.panevezys.lt (Konkursai). Skelbime nurodomas Projektų pateikimo laikas (ne vėliau kaip iki gruodžio 31 d.) ir tvarka.

9. Projektų paraiškas gali teikti Panevėžio miesto švietimo įstaigos, visuomeninės ir nevyriausybinės organizacijos, viešosios įstaigos, asociacijos, labdaros ir paramos fondai (toliau – Paraiškos teikėjas).

10. Paraiškos teikėjas iki skelbime nurodyto termino Projektų konkursui pateikia Taisyklių 1 priede nustatytos formos užpildytą paraišką ir joje nurodytus dokumentus. Elektroninę paraiškos formą reikia siųsti Savivaldybės administracijos Miesto infrastruktūros skyriui el. paštu aplinka@panevezys.lt.

11. Projekto paraiška su joje nurodytais dokumentais pateikiama užklijuotame voke Savivaldybės administracijos Vidaus administravimo skyriaus Dokumentų valdymo poskyryje (1 darbo vieta) arba siunčiama paštu registruotu laišku. Ant voko turi būti nurodytas adresas ir konkurso pavadinimas: Panevėžio miesto savivaldybės administracijos Miesto infrastruktūros skyriui, Laisvės a. 20, LT 35200 Panevėžys, Aplinkosaugos švietimo projektų konkursui.

12. Tas pats Paraiškos teikėjas gali teikti tik vieną paraišką.

13. Siekiant užtikrinti paraiškų skaidrumą ir Paraiškų teikėjų lygiateisiškumą, negalima pateiktų paraiškų taisyti, tikslinti, pildyti ar teikti papildomus dokumentus Paraiškos teikėjo iniciatyva.

14. Projektus vertina ir atrenka Savivaldybės administracijos direktoriaus įsakymu sudaryta Aplinkosaugos švietimo projektų atrankos komisija (toliau – Atrankos komisija).

15. Atrankos komisiją sudaro ne mažiau kaip penki nariai, iš kurių bent du turi būti aplinkos apsaugos specialistai.

16. Atrankos komisijos darbą organizuoja ir koordinuoja Savivaldybės administracijos Miesto infrastruktūros skyrius.

17. Atrankos komisijos posėdis, kuriame atplėšiami vokai su gautomis paraiškomis, šaukiamas ne vėliau kaip po 10 darbo dienų nuo nustatyto Projektų paraiškų priėmimo termino pabaigos. Atrankos komisijos narių dalyvavimas posėdyje yra privalomas. Jei komisijos narys negali atvykti į posėdį, jį pavaduoja kitas Savivaldybės administracijos direktoriaus įsakyme nurodytas narys.

18. Atrankos komisija atplėšia vokus ir patikrina, ar netrūksta dokumentų, ar Projektai atitinka pagrindinius reikalavimus.

19. Projektai nevertinami ir nesvarstomi, jei juos pateikė Paraiškų teikėjas, neatitinkantis Taisyklių 9 punkto reikalavimų, ir paraiška pateikta pasibaigus paraiškų priėmimo terminui ar nesilaikant nustatytos paraiškos formos ir pildymo tvarkos.

20. Atrankos komisija įvertina Projektų paraiškas per 10 darbo dienų nuo posėdžio, kuriame atplėšiami vokai su gautomis paraiškomis, dienos.

21. Projektai vertinami balais pagal Taisyklių 3 priede nustatytus Projektų vertinimo kriterijus.

22. Kiekvieno Atrankos komisijos nario skirtas balas Projektui ir Atrankos komisijos narių skirtų balų vidurkis surašomi į Taisyklių 4 priede nustatytos formos Projekto vertinimo lapą. Didžiausias balų skaičius, kurį Projektui gali skirti vienas Atrankos komisijos narys, yra 180.

23. Atrinkus daugiausia balų surinkusius Projektus, sudaromas tų Projektų sąrašas mažėjančia balų seka. Projektai, įvertinti 100 ir mažiau balų, neremiami. Reikalavimus atitinkantys Projektai gali būti nefinansuojami, jeigu trūksta lėšų, skirtų aplinkosauginio švietimo projektams įgyvendinti. Keliems Projektams surinkus vienodą balų skaičių, atsižvelgiama į projekto paraiškos gavimo datą ir laiką.

24. Paraiškų teikėjams, kurių Projektai nebus remiami, Atrankos komisijos sekretorius ne vėliau kaip per 5 darbo dienas po paraiškų vertinimo, praneša apie tai ir nurodo priežastis.

25. Atrankos komisija, svarstydama Projektų paraiškas, turi teisę siūlyti mažesnę lėšų sumą, nei prašo Paraiškos teikėjas, jeigu:

25.1. lėšų poreikis Projektui įgyvendinti yra nepakankamai pagrįstas ir nepakankamai detali sąmata;

25.2. Paraiškos teikėjui negali būti skirta visa prašoma suma pagal faktinį turimų lėšų kiekį.

IV SKYRIUS

PROJEKTŲ TVIRTINIMAS

26. Atrankos komisija surašo protokolą, kuriame nurodoma konkreti kiekvienam Projektui įgyvendinti skirta pinigų suma iš Panevėžio miesto savivaldybės aplinkos apsaugos rėmimo specialiosios programos lėšų. Savivaldybės administracijos Miesto infrastruktūros skyrius sudaro galutinį Projektų sąrašą ir teikia Savivaldybės administracijos direktoriui ar jo įgaliotam asmeniui. Savivaldybės administracijos direktorius ar jo įgaliotas asmuo įsakymu patvirtina finansuojamų Projektų sąrašą, kuriame nurodomi Paraiškų teikėjų pavadinimai, Projektų pavadinimai ir jiems skirta lėšų suma.

27. Patvirtintas finansuojamų Projektų sąrašas skelbiamas Savivaldybės interneto tinklalapyje www.panevezys.lt.

V SKYRIUS

SUTARČIŲ SUDARYMAS, ATSAKOMYBĖ, ATSISKAITYMAS IR KONTROLĖ

28. Už Projekto įgyvendinimą, lėšų tikslingą panaudojimą ir Projekto veiklos kontrolę atsako Paraiškos teikėjo vadovas ir Projekto vadovas.

29. Jei Projekto vadovas atsisako įgyvendinti Projektą, jį gali įgyvendinti kitas Paraiškos teikėjo paskirtas asmuo. Apie tai raštu turi būti informuotas Savivaldybės administracijos Miesto infrastruktūros skyrius.

30. Perkant Projektuose numatytas prekes ar paslaugas ir / ar atliekant darbus privaloma vadovautis Lietuvos Respublikos viešųjų pirkimų įstatymu.

31. Su kiekvienu konkursą laimėjusio Projekto Paraiškos teikėju pasirašoma Projekto finansavimo sutartis, kurios forma tvirtinama Savivaldybės administracijos direktoriaus įsakymu. Sutartis pasirašo administracijos direktorius. Finansavimo sutarties neatsiejama dalis yra programos išlaidų sąmata (Finansų ministerijos nustatytos formos).

32. Įgyvendinant Projektą už lėšų panaudojimą atsiskaitoma pagal sutartyje numatytus terminus ir tvarką.

33. Projekto vykdytojas iki einamųjų metų gruodžio 25 dienos atsiskaito už gautų lėšų panaudojimą ir Projekto įgyvendinimą, pateikdamas Savivaldybės administracijos Miesto infrastruktūros skyriui metinę Projekto įgyvendinimo ataskaitą, parengtą pagal Taisyklių 2 priede patvirtintą formą ir biudžeto išlaidų sąmatos įvykdymo metinę ataskaitą (Finansų ministerijos nustatytos formos). Prie Projekto įgyvendinimo ataskaitos turi būti pridedami veiklų įgyvendinimą pagrindžiantys priedai (nuotraukos, sukurti filmai, skelbimai, plakatai, straipsniai, lankstinukai, leidiniai, informacija, skelbta interneto svetainėje, spaudoje ir kita).

34. Projekto įgyvendinimo ataskaita kartu su priedais pateikiama spausdintinė ir kompiuterinėje laikmenoje (CD), po vieną egzempliorių.

35. Jeigu dėl objektyvių priežasčių nėra galimybės įgyvendinti Projekto nurodytais terminais, apie tai raštu pranešama Savivaldybės administracijos Miesto infrastruktūros skyriui.

36. Lėšos, nepanaudotos Projektui įgyvendinti, turi būti grąžintos į Projekto finansavimo sutartyje nurodytą biudžeto sąskaitą ne vėliau kaip iki gruodžio 15 dienos.

37. Išaiškėjus, kad Projekto lėšos buvo panaudotos ne pagal paskirtį, ne pagal pateiktą Projekto išlaidų sąmatą ir / ar ne sutartyje nurodytam Projektui įgyvendinti, Projekto finansavimas stabdomas ir Projekto vykdytojas privalo lėšas grąžinti į sutartyje nurodytą biudžeto sąskaitą per 3 darbo dienas nuo įspėjimo gavimo dienos. Kitų metų konkurse tų Projektų vykdytojų pateikti Projektai nefinansuojami.

38. Projekto vykdytojas savo iniciatyva pristato Projektą visuomenei (per žiniasklaidos priemones, leidinius, susitikimus su visuomene, kitomis organizacijomis ir pan.). Pristatant projektą visuomenei Panevėžio miesto savivaldybė turi būti minima kaip Projektą finansavusi institucija.

39. Kilę ginčai sprendžiami Lietuvos Respublikos įstatymų nustatyta tvarka.

_______________________________

Panevėžio miesto savivaldybės

aplinkosaugos švietimo projektų

rengimo, finansavimo ir

kontrolės taisyklių

1 priedas

(Panevėžio miesto savivaldybės aplinkosaugos švietimo projekto paraiškos forma)

PANEVĖŽIO MIESTO SAVIVALDYBĖS APLINKOSAUGOS ŠVIETIMO PROJEKTO PARAIŠKA

_________________

(data)

Panevėžys

1. INFORMACIJA APIE PARAIŠKOS TEIKĖJĄ

1.1. Paraiškos teikėjo pavadinimas, teisinė forma (asociacija, visuomeninė organizacija, viešoji įstaiga ir kt.)
1.2. Paraiškos teikėjo duomenys
Registracijos kodas
Adresas
Kontaktinis telefonas, faksas
Kontaktinis el. paštas, interneto svetainė
Banko rekvizitai (pavadinimas, kodas, biudžetinės sąskaitos numeris)
Projekto įgyvendinimo vietos adresas (jei projektas įgyvendinamas keliose vietose, nurodyti visus adresus)
1.3. Informacija apie projekto vadovą (koordinatorių)
Vardas ir pavardė
Darbovietė
Pareigos
Telefonas, mob. telefonas
El. paštas

2. INFORMACIJA APIE PROJEKTĄ

2.1. Projekto pavadinimas
2.2. Projekto tikslas (nurodyti aiškų, konkretų ir pasiekiamą tikslą)
2.3. Projekto uždaviniai, projekto veiklos, rezultatai
Eil.Nr.	Projekto uždaviniai	Veiklos	Planuojami rezultatai (kiekybiniai ir kokybiniai)
1.	1.1.

1.2.

2.	2.1.

2.2.

2.4. Trumpas projekto aprašymas (ne daugiau kaip 1 lapas)
2.5. Projekto tikslinė grupė
Eil. Nr.	Tikslinė grupė*	Planuojamas tikslinės grupės dalyvių skaičius
1.
2.
3.

* Tikslinę grupę įvardyti konkrečiai, pvz.: moksleiviai, studentai, jauni žmonės iš socialiai remtinų šeimų ir pan.

2.6. Projekto tęstinumas
Ar projektas yra tęstinis?	Taip Ne
Jei taip, kaip bus užtikrintas jo tęstinumas? (aprašyti tęstinumo galimybes, finansinius ir žmogiškuosius išteklius)

3. TURIMI IŠTEKLIAI PROJEKTUI ĮGYVENDINTI

3.1. Projektą vykdantys specialistai
Eil. Nr.	Vardas ir pavardė	Specialybė, išsilavinimas	Projektų vykdymo patirtis
1.
2.
3.
3.2. Projekto partneriai (jeigu yra numatyti projekte, pridėti bendradarbiavimo sutarčių kopijas)
Eil. Nr.	Institucijos, įstaigos, organizacijos pavadinimas	Institucijos, įstaigos, organizacijos tipas	Vaidmuo įgyvendinant projektą
1.
2.

4. PROJEKTO VEIKLOS IR ĮGYVENDINIMO TERMINAI

4.1. Projekto įgyvendinimo laikotarpis
Pradžia (nurodyti metus, mėnesį ir dieną)	Pabaiga (nurodyti metus, mėnesį ir dieną)
4.2. Projekto veiklų grafikas
Eil. Nr.	Numatoma vykdyti veikla	I ketv.	II ketv.	III ketv.	IV ketv.	Vykdytojai, vieta (tikslus adresas)	Planuojamas dalyvių skaičius
1.
2.
3.
4.3. Informavimas apie projektą (nurodyti informacijos sklaidos priemones, pateikti jų aprašymą ir priemonių įgyvendinimo laikotarpį)
Informavimo priemonė (-ės)	Aprašymas

5. PROJEKTO BIUDŽETAS

5.1. Projekto finansavimo šaltiniai	Eur	Proc. (nuo bendros projekto lėšų sumos)
Bendra projekto suma	100
Iš jos:
Prašoma Aplinkos apsaugos rėmimo specialiosios programos lėšų suma
Kiti projekto finansavimo šaltiniai (nurodyti)

5.2. Detali projekto išlaidų sąmata
Eil. Nr.	Išlaidų pavadinimas	Išlaidų detalizavimas	Bendra suma Eur	Finansavimo šaltiniai

Kitų šaltinių skiriamos lėšos Eur	Aplinkos apsaugos rėmimo specialiosios programos lėšos Eur
1.	Kitos prekės
1.1.	Mažaverčių priemonių ir reikmenų (kanceliarinės prekės, ūkinės paskirties prekės, mokymams reikalingos medžiagos bei priemonės ir kt.) įsigijimas
1.1.1
1.1.2.
1.2.	Knygų, plakatų, lankstinukų, skrajučių ir spaudinių (laikraščių ir žurnalų) aplinkosaugos tema įsigijimas
1.2.1.
1.2.2.
1.3.	Transporto išlaidos (degalai)
1.3.1.
1.3.2.
2.	Kitos paslaugos
2.1.	Seminarų, konferencijų, parodų ir kitų renginių organizavimas (lektorių paslaugos, patalpų ir (ar) mokymo įrangos nuoma)
2.1.1.
2.1.2.
2.2.	Knygų, plakatų, lankstinukų, skrajučių ir spaudinių (laikraščių ir žurnalų) aplinkosaugos tema spausdinimas (leidyba)
2.2.1.

2.2.2.
2.3.	Visuomenės informavimas aplinkosaugos klausimais per visuomenės informavimo priemones (spauda, radijas, televizija, internetas, reklamos stendai, švieslentės ir pan.)
2.3.1.
2.3.2.
2.4.	Filmų ir (ar) reklaminių filmukų kūrimas
2.4.1.
2.4.2
2.5.	Transporto paslaugos
2.5.1.
2.5.2.
2.6.	(Kitos paslaugos)
2.6.1.
2.6.2.
Iš viso projektui reikalinga suma

6. TEIKIAMI DOKUMENTAI

Eil. Nr.	Dokumento pavadinimas	Vieno egzemplio-riaus lapų skaičius
1.	Projekto paraiška, 1 egz.
2.	Juridinio asmens registravimo pažymėjimo (Lietuvos Respublikos juridinių asmenų registro išplėstinio išrašo) kopija, 1 egz.
3.	Projekto vadovo ir pagrindinių projekto vykdytojų gyvenimo aprašymai (vieno aprašymo 1 egz.) (pateikti ne daugiau kaip 3 projekto vykdytojų gyvenimo aprašymus)
4.	Bendradarbiavimo sutarties (jeigu yra) kopija, 1 egz.

Tvirtinu, kad paraiškoje pateikta informacija yra tiksli ir teisinga. Man žinoma, kad Panevėžio miesto savivaldybė nefinansuoja projektų, kuriais siekiama gauti pelno. Sutinku pasirašyti projekto sutartį su Panevėžio miesto savivaldybės administracija ir vykdyti sutarties sąlygas.

____________________ ____________________ ___________________

(organizacijos vadovas)	(parašas)	(vardas ir pavardė)

A. V.

____________________ ____________________ __________________

(projekto vadovas)	(parašas)	(vardas ir pavardė)

A. V.

______________

(data)

Panevėžio miesto savivaldybės aplinkosaugos švietimo projektų rengimo, finansavimo

ir kontrolės taisyklių

2 priedas

(Panevėžio miesto savivaldybės aplinkosaugos švietimo projekto įgyvendinimo ataskaitos forma)

PANEVĖŽIO MIESTO SAVIVALDYBĖS APLINKOSAUGOS ŠVIETIMO PROJEKTO ĮGYVENDINIMO ATASKAITA

_________________________________________________________

(lėšų gavėjo pavadinimas)

_________________________________________________________

(adresas, telefonas, faksas, el. paštas)

_________________________________________________________

(projekto pavadinimas)

_________________________________________________________

(data)

1. Sutarties pasirašymo data, numeris

2. Projekto biudžetas
Kitų šaltinių lėšos	Aplinkos apsaugos rėmimo specialiosios programos lėšos
Projektui skirtos lėšos Eur
Iš viso panaudota lėšų Eur

3. Įgyvendinto projekto aprašymas (ne daugiau kaip 1 lapas)
3.1. Pasiekti įgyvendinto projekto tikslai
3.2. Įgyvendinti projekto uždaviniai, projekto veiklos ir rezultatai
Eil.Nr.	Įgyvendinti uždaviniai	Vykdytos veiklos	Pasiekti rezultatai (kiekybiniai ir kokybiniai)
1.	1.1.

1.2.

2.	2.1.

2.2.

...	...

...

4. Projekto tikslinė grupė
Eil.Nr.	Tikslinė grupė	Dalyvių skaičius
1.
2.
...

Pridėti projekto dalyvių sąrašus (projekto dalyvių sąrašo nereikia pateikti, jei projektas skirtas neapibrėžtai visuomenės grupei)

5. Projekto partneriai
Eil.Nr.	Institucijos, įstaigos, organizacijos pavadinimas
1.
2.
...

6. Projekto tęstinumo galimybės, perspektyvos

7. Informavimas apie projektą (nurodyti informacijos sklaidos priemones, pateikti jų aprašymą ir priemonių įgyvendinimo laikotarpį)
Informavimo priemonė (-ės)	Aprašymas

Pateikti informaciją apie įgyvendintą projektą (rašytinę ir vaizdinę medžiagą, pridėti nuotraukas, filmus, plakatus, lankstinukus, leidinius, straipsnius, publikuotus spaudoje, interneto svetainėse) kompiuterinėje laikmenoje (CD), kad ji galėtų būti viešinama Panevėžio miesto savivaldybės administracijos Miesto infrastruktūros skyriaus interneto tinklalapyje.

PRIDEDAMA:

1.

2.

_____________________ _______________ ____________________

(organizacijos vadovas)	(parašas)	(vardas ir pavardė)

A. V.

_____________________ _____________ ____________________

(projekto vadovas)	(parašas)	(vardas ir pavardė)

A. V.

Panevėžio miesto savivaldybės aplinkosaugos švietimo projektų rengimo, finansavimo ir kontrolės taisyklių

3 priedas

(Panevėžio miesto savivaldybės aplinkosaugos švietimo projekto vertinimo anketos forma)

Panevėžio miesto savivaldybės Aplinkosaugos švietimo projekto vertinimo anketa

Projektų vertinimo komisijos nario vardas ir pavardė____________________________

Įstaigos (organizacijos) ir projekto pavadinimas_________________________________ ________________________________________________________________________________

Eil. Nr.	Projektų vertinimo kriterijai	Vertinimo skalė	Didžiausias balų skaičius	Surinktų balų skaičius
1	2	3	4	5
1.	Tikslas suformuotas aiškiai, uždaviniai tinkamai parinkti	1.1. Tikslas ir uždaviniai nepakankamai aiškūs – 10 balų 1.2. Tikslas ir uždaviniai aiškūs ir tinkamai pasirinkti – 20 balų	20
2.	Projekto veiklos atitinka iškeltus uždavinius, yra suformuluotos aiškiai ir išsamiai	2.1. Iš dalies atitinka, suformuluota nepakankamai aiškiai ir išsamiai – 10 balų 2.2. Atitinka, suformuluota aiškiai ir išsamiai – 20 balų	20
3.	Nurodyti planuojami rezultatai (kiekybiniai ir kokybiniai)	3.1. Planuojami rezultatai nenurodyti – 0 balų 3.2. Nurodyti, tačiau nepakankamai aiškiai ir konkrečiai – 10 balų 3.3. Nurodyti aiškiai ir konkrečiai – 20 balų	20
4.	Aiškiai apibrėžta tikslinė gyventojų grupė	4.1. Apibrėžta, bet nepakankamai aiškiai ir (ar) konkrečiai – 10 balų 4.2. Apibrėžta aiškiai ir konkrečiai – 20 balų	20
5.	Dalyvių, kuriems yra skirtas projektas, skaičius	5.1. Mažiau kaip 100 dalyvių – 10 balų 5.2. Daugiau kaip 100 dalyvių – 20 balų	20
6.	Tinkamai parinkti projekto vykdytojai ir jų kompetencija	6.1. Tinkamai parinkti projekto vykdytojai, turi išsilavinimą, atitinkantį numatomą veiklą, bet neturi patirties – 10 balų 6.2. Tinkamai parinkti projekto vykdytojai, turi išsilavinimą, atitinkantį numatomą veiklą, ir patirtį – 20 balų	20
7.	Projektą įgyvendins kelios bendradarbiaujančios organizacijos	7.1. Projektą įgyvendins viena organizacija – 10 balų 7.2. Projektą įgyvendins dvi ar daugiau organizacijų – 20 balų	20
8.	Projekto finansavimo šaltiniai	8.1. Projektas 100 proc. finansuojamas iš Panevėžio miesto savivaldybės aplinkos apsaugos rėmimo specialiosios programos lėšų – 0 balų 8.2. Projektas finansuojamas iš kitų šaltinių – 10 balų	10
9.	Projekto biudžeto pagrįstumas	9.1. Projekto išlaidos nepagrįstos, nepakankamai pagrįstos, menkas lėšų naudojimo efektyvumas – 10 balų 9.2. Projekto išlaidos pagrįstos, bet lėšų naudojimo efektyvumas nedidelis – 20 balų 9.3. Projekto išlaidos tinkamai pagrįstos, numatytas efektyvus lėšų naudojimas – 30 balų	30
Galima didžiausia balų suma	180

Komisijos nario rekomendacija, parašas_____________________________________________ ______________________________________________________________________________________________________________________________________________________________________________

Panevėžio miesto savivaldybės aplinkosaugos švietimo projektų rengimo, finansavimo

ir kontrolės taisyklių

4 priedas

(Panevėžio miesto savivaldybės aplinkosaugos švietimo projekto vertinimo lapo forma)

PANEVĖŽIO MIESTO SAVIVALDYBĖS APLINKOSAUGOS ŠVIETIMO PROJEKTO VERTINIMO LAPAS

__________________________________________________________

(paraiškos teikėjo ir projekto pavadinimas)

Eil. Nr.	Vertinimo kriterijai	Didžiausias leistinas balas	1 komisijos narys	2 komisijos narys	3 komisijos narys	4 komisijos narys	5 komisijos narys	Komisijos balų vidurkis
1	2	3	4	5	6	7	8	9
1.	Tikslas suformuluotas aiškiai, uždaviniai tinkamai pasirinkti	20
2.	Projekto veiklos atitinka iškeltus uždavinius, yra suformuluotos aiškiai ir išsamiai	20
3.	Nurodyti planuojami rezultatai (kiekybiniai ir kokybiniai)	20
4.	Aiškiai apibrėžta tikslinė gyventojų grupė	20
5.	Dalyvių, kuriems yra skirtas projektas, skaičius	20
6.	Tinkamai parinkti projekto vykdytojai ir jų kompetencija	20
7.	Projektą įgyvendins kelios bendradarbiaujančios organizacijos	20
8.	Projekto finansavimo šaltiniai	10
9.	Projekto biudžeto pagrįstumas	30
Iš viso surinkta balų	180

Komisijos pirmininkas (-ė)	____________________________	__________________________________

(parašas)	(vardas ir pavardė)

Komisijos pirmininko pavaduotojas (-a)	____________________________	__________________________________

(parašas)	(vardas ir pavardė)

Komisijos sekretorius (-ė)	____________________________	__________________________________

(parašas)	(vardas ir pavardė)

Nariai	____________________________	__________________________________

(parašas)	(vardas ir pavardė)

____________________________	__________________________________

(parašas)	(vardas ir pavardė)